16 Batlhanka ba bantsi ba ga Jehofa ba tshedile pele ga Jesu a tla mo lefatsheng. Modimo o ne a ba tsaya ba siame mme ba ne ba newa tsholofelo ya tsogo. (Isa. 25:8; Dan. 12:13) Mme ke lebaka lefe le le kafa molaong le le neng le ka dira gore Modimo yo o boitshepo Jehofa, a neye batho ba ba leofileng tshiamelo eo? Baebele ya re: “Modimo o ne a . . . tlhoma [Jesu Keresete] jaaka tshupelo ya thuanyo ka tumelo mo mading a gagwe. Seno e ne e le gore a bontshe tshiamo ya gagwe, ka gonne o ne a itshwarela maleo a a neng a dirwa mo nakong e e fetileng fa Modimo a ne a ntse a supa bopelotelele; gore a bontshe tshiamo ya gagwe mo pakeng eno ya jaanong, gore a tle a nne yo o siameng le fa a bolela motho yo o nang le tumelo mo go Jesu e le yo o siameng.”—Bar. 3:25, 26. *